

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSO MARŠRUTŲ PAKEITIMO IR TVARKARAŠČIŲ TVIRTINIMO

2024 m. kovo 27 d. Nr. DĮV-168

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 10 punktu, Lietuvos Respublikos kelių transporto kodekso 4 straipsnio 3 dalimi, įgyvendindamas Šilalės rajono savivaldybės tarybos 2021 m. lapkričio 25 d. sprendimą Nr. T1-266 ,,Dėl uždarosios akcinės bendrovės ,,Šilalės autobusų parkas“ keleivių vežimo vietinio (priemiestinio) reguliaraus susisiekimo maršrutais paslaugos teikimo“ ir Šilalės rajono savivaldybės viešųjų paslaugų teikimo vietinio (priemiestinio) susisiekimo maršrutais Šilalės rajono savivaldybėje tvarkos aprašą, patvirtintą Šilalės rajono savivaldybės tarybos 2024 m. sausio 18 d. sprendimu Nr. T1-13 ,,Dėl Šilalės rajono savivaldybės viešųjų paslaugų teikimo vietinio susisiekimo maršrutais tvarkos aprašo patvirtinimo“, vykdydamas Šilalės rajono savivaldybės mero 2023 m. spalio 25 d. potvarkį Nr. T3-310 ,,Dėl įgaliojimo Šilalės rajono savivaldybės administracijai suteikimo“, atsižvelgdamas į UAB ,,Šilalės autobusų parkas“ 2024 m. kovo 20 d. raštą Nr. V2-16 ,,Dėl vietinio (priemiestinio) reguliaraus susisiekimo autobusų maršrutų tvarkaraščių patvirtinimo“ bei į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2024 m. kovo 14 d. posėdžio protokolą Nr. 2:

1. P a n a i k i n u UAB ,,Šilalės autobusų parkas“ vietinio (priemiestinio) reguliaraus susisiekimo autobuso maršrutą Pajūralis–Kvėdarna–Lembas–Šilalė–Pajūralis (išvykimo laikas 8.30–12.40 val., darbo dienomis, trečiadieniais).

2. P a k e i č i u nuo 2024 m. balandžio 1 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutų: Kaltinėnai–Pakarčemis–Vejos–Kaltinėnai S18; Padievytis–Laukuva–Juodainiai–Burbiškiai–Padievytis S24 išvykimo laiką ir

tvirtinu maršrutų tvarkaraščius (1, 2 priedas).

3. P a p i l d a u nuo 2024 m. gegužės 1 d. iki 2024 m. birželio 30 d. UAB ,,Šilalės autobusų parkas“ vietinio (priemiestinio) reguliaraus susisiekimo autobuso maršrutą Šilalė–Bijotai–Kaltinėnai–Šilalė S1 eismo dažnumu 17.15 val. iš Šilalės autobusų stoties ir tvirtinu maršruto tvarkaraštį (3 priedas).

4. Į p a r e i g o j u UAB ,,Šilalės autobusų parkas“ apie vietinio (priemiestinio) reguliaraus susisiekimo autobusų maršrutų ir jų tvarkaraščių pakeitimus paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius              Andrius Jančauskas